અમદાવાદઃ એશિયાનો સૌથી વધુ મુસ્લિમ વસ્તી ધરાવતો વિસ્તાર એટલે જુહાપુરા. 1993માં બાબરી બ્લાસ્ટ પછીના રમખાણો અને 2002માં થયેલા ગોધરાકાંડમાંથી પસાર થયા બાદ આખરે આ વિસ્તારમાં પ્રથમ સરકારી હાઈસ્કૂલ શરૂ થઈ છે. સોમવારે જુહાપુરામાં સરકારી હાઈસ્કૂલ શરૂ થઈ જેમાં આસપાસની લગભગ 3.5 લાખ લોકોની વસ્તીમાં રહેતા બાળકો અભ્યાસ માટે આવશે. નવી હાઈસ્કૂલમાં ધોરણ 9થી 12ના 420 વિદ્યાર્થીઓને સમાવવાની ક્ષમતા છે. 180 વિદ્યાર્થિનીઓ સહિત કુલ 380 વિદ્યાર્થીઓએ શાળામાં એડમિશન લીધું છે.